તમારા જેવા યુવાનો સમક્ષ હૃદયમાં ઊગેલી બે-ત્રણ વાતો કરવાનો મારો ઉમળકો આજે હૃદયમાં ઉછાળા મારી રહ્યો છે. ઔપચારિકતા અને ઉમળકા વચ્ચેની ખેંચાતાણીમાં આ ક્ષણે ઉમળકો જીતી જતો જણાય છે. પરિણામે હું દિલની વાતો કરવા માગું છું. ૧૯૬૦-૬૧ના વર્ષમાં હું ફેકલ્ટી ઓફ એજ્યુકેશન એન્ડ સાઇકોલોજીમાં એમ.એડ્.નો વિદ્યાર્થી હતો અને પ્રથમ વર્ગમાં પ્રથમક્રમે ડિગ્રી પ્રાપ્ત કરી હતી. મારી ભાવિ પત્ની અવંતિકા તે જ વર્ષમાં સરોજિની દેવી હોસ્ટેલમાં રહીને ભણતી હતી.